Vermiste meisie se lyk gekry - Maroela Media
Die polisie se soek-en-reddingseenheid by die rivier. Foto: Verskaf
Die liggaam van die 14-jarige skoolmeisie wat deur 'n sterk stroom meegesleur is toe sy en 'n vriendin 'n rivier in Limpopo wou oorsteek, is ook gevind.
Kol. Ronel Otto, provinsiale polisiewoordvoerder, het gesê die polisie se soek-en-reddingseenheid het die meisie se liggaam naby die Steelpoortbrug gekry, sowat 20 km stroomaf van waar die meisies Vrydagmiddag die Tubatserivier in Burgersfort wou oorsteek.
"Die twee meisies wou ná skool op pad huis toe die rivier oorsteek toe 'n sterk stroom hulle meegesleur het," het Otto vroeër gesê. Die polisie het sedert Vrydag na die twee meisies gesoek.
Die ander meisie se liggaam is Saterdag opgespoor en uit 'n rivier gehaal.
Dele van Limpopo, Gauteng, Noordwes en Mpumalanga het swaar reën gehad wat kitsvloede veroorsaak en daartoe gelei het dat damme oorloop en riviere die afgelope paar dae hul walle oorstroom het.
Die meisies is geïdentifiseer as Oratile Tau en Tshepang Sello. Die polisie doen 'n geregtelike doodsondersoek.
MAROELA. Waarom kan julle program nie meer rotate nie???
RIV jul was nog so jonk
Confused · 4 jare gelede
Ek het nie geweet daar is 'n Tubatse rivier in Burgersfort / Steelpoort area nie. Ek weet daar is die Steelpoort Rivier, obviously in Steelpoort, en dan die Spekboom in Burgersfort. Sal bietjie gaan soek waar hierdie rivier vloei….